พระราชวิมลโมลี (มานพ ปิยสีโล)

พระราชวิมลโมลี ป.ธ.9,ผู้ช่วยศาสตราจารย์,ดร. นามเดิม มานพ เจือจันทร์ ฉายา ปิยสีโล เป็นพระราชาคณะชั้นราช,ปัจจุบันดำรงตำแหน่งทางพระสังฆาธิการเป็นเจ้าคณะจังหวัดสุรินทร์ ฝ่ายมหานิกาย,รักษาการแทนเจ้าอาวาสวัดพรหมวิสุทธาราม (ในความอุปถัมภ์พระพรหมวชิรโมลี(ทองอยู่)) ตำบลบุฤๅษี อำเภอเมืองสุรินทร์ จังหวัดสุรินทร์,เป็นเจ้าสำนักเรียนคณะจังหวัดสุรินทร์ (นักธรรม-บาลี,ธรรมศึกษา-บาลีศึกษา)

ชาตภูมิ

พระราชวิมลโมลี  มีนามเดิมว่า มานพ เจือจันทร์ เกิดเมื่อปี พ.ศ 2504 ภูมิลำเนาเดิมอยู่บ้านแตล ตำบลแตล อำเภอศรีขรภูมิ จังหวัดสุรินทร์

อุปสมบท
อุปสมบทเป็นพระภิกษุเมื่อวันที่ 20 พฤษภาคม พ.ศ. 2525 ณ พัทธสีมาวัดพรมศิลาแตล ตำบลแตล อำเภอศีขรภูมิ จังหวัดสุรินทร์ โดยพระครูอรุณธรรมวิภัช วัดพรมศิลาแตล เป็นพระอุปัชฌาย์ ได้รับฉายานามว่า"ปิยสีโล"

การศึกษา/วิทยฐานะ
 แผนกนักธรรม-บาลี
 พ.ศ. 2528 สอบไล่ได้นักธรรมชั้นเอก สำนักศาสนศึกษาวัดบ้านสวาย ตำบลแตล อำเภอศีขรภูมิ จังหวัดสุรินทร์ สำนักเรียนคณะจังหวัดสุรินทร์
 พ.ศ. 2536 สอบได้เปรียญธรรม 9 ประโยค สำนักศาสนศึกษาวัดศาลาลอย ตำบลในเมือง อำเภอเมืองสุรินทร์ จังหวัดสุรินทร์ สำนักเรียนคณะจังหวัดสุรินทร์

 แผนกสามัญศึกษา
 พ.ศ. 2534 สำเร็จการศึกษาประกาศนียบัตรวิชาชีพครู มหาวิทยาลัยสุโขทัยธรรมาธิราช จังหวัดนนทบุรี

 ปริญญาตรี
 พ.ศ. 2536 สำเร็จการศึกษา พุทธศาสตรบัณฑิต (สัมคมวิทยา) มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
 พ.ศ. 2561 สำเร็จการศึกษา นิติศาสตรบัณฑิต (น.บ.) สาขาวิชานิติศาสตร์ มหาวิทยาลัยมหาจุฬาลงกรณราชวิทยาลัย

 ปริญญาโท
 พ.ศ. 2541 สำเร็จการศึกษา อักษรศาสตรมหาบัณฑิต วิชาเอกภาษาตะวันออก สาขาวิชาบาลีและสันสกฤต จุฬาลงกรณ์มหาวิทยาลัย กรุงเทพมหานคร
 พ.ศ. 2564 สำเร็จการศึกษา นิติศาสตรมหาบัณฑิต (น.ม.) สาขาวิชานิติศาสตร์ มหาวิทยาลัยมหาจุฬาลงกรณราชวิทยาลัย

 ปริญญาเอก
 พ.ศ. 2557 สำเร็จการศึกษา พุทธศาสตรดุษฎีบัณฑิต สาขาพระพุทธศาสนา มหาวิทยาลัยมหาจุฬาลงกรณราชวิทยาลัย
 พ.ศ. 2557  สำเร็จการศึกษาปริญญาเอก Ph.D. (Buddhist Studies) Magadh University INDIA. ประเทศอินเดีย

ตำแหน่งงานปกครองทางคณะสงฆ์
 ได้รับพระบัญชาสมเด็จพระสังฆราช แต่งตั้งเป็นผู้ช่วยเจ้าอาวาสพระอารามหลวงวัดศาลาลอย (พระอารามหลวง) จังหวัดสุรินทร์  
 ได้รับพระบัญชาสมเด็จพระสังฆราช แต่งตั้งเป็นรองเจ้าคณะจังหวัดสุรินทร์
 ได้รับการแต่งตั้งเป็นรักษาการแทนเจ้าคณะอำเภอลำดวน จังหวัดสุรินทร์
 ได้รับการแต่งตั้งเป็นรักษาการแทนเจ้าคณะอำเภอรัตนบุรี  จังหวัดสุรินทร์
 ได้รับการแต่งตั้งเป็นรักษาการแทนเจ้าอาวาสวัดอินทราสุการาม บ้านหนองยาว ตำบลกระเทียม อำเภอสังขะ จังหวัดสุรินทร์
 ได้รับการแต่งตั้งเป็นรักษาการแทนเจ้าอาวาสวัดป่าพุทธชยันตี หมู่ที่ 5 ตำบลผักไหม อำเภอศีขรภูมิ จังหวัดสุรินทร์
 ได้รับพระบัญชาสมเด็จพระสังฆราชแต่งตั้งเป็นพระอุปัชฌาย์ ประเภทวิสามัญ
 รักษาการแทนเจ้าคณะจังหวัดสุรินทร์ (ม)
 ได้รับพระบัญชาสมเด็จพระสังฆราช แต่งตั้งเป็นเจ้าคณะจังหวัดสุรินทร์
  ได้รับการแต่งตั้งเป็นรักษาการแทนเจ้าอาวาสวัดพรหมวิสุทธาราม (ในความอุปถัมภ์พระพรหมวชิรโมลี(ทองอยู่))   ตำบลบุฤๅษี อำเภอเมืองสุรินทร์  จังหวัดสุรินทร์

งานด้านการศึกษา
 เป็นผู้ช่วยอธิการบดีฝ่ายวิชาการ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์

 เป็นผู้อำนวยการโรงเรียนบาลีสาธิต (โรงเรียนพระปริยัติธรรม แผนกสามัญศึกษา) วัดศาลาลอย พระอารามหลวง ตำบลในเมือง อำเภอเมืองสุรินทร์จังหวัดสุรินทร์

 เป็นผู้อำนวยการวิทยาลัยสงฆ์สุรินทร์ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์

เป็นผู้อำนวยการสำนักงานวิชาการ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์

 เป็นหัวหน้าสาขาวิชาพระพุทธศาสนา มหาวิทยาลัยมหาจุฬาลงกรณราชวิทยาลัย วิทยาเขตสุรินทร์

 เป็นอาจารย์ประจำมหาวิทยาลัยมหาจุฬาลงกรณราชวิทยาลัย วิทยาเขตสุรินทร์

 ดำรงตำแหน่งทางวิชาการ ผู้ช่วยศาสตราจารย์ สาขาวิชาพระพุทธศาสนามหาวิทยาลัยมหาจุฬาลงกรณราชวิทยาลัย

 เป็นเจ้าสำนักเรียนคณะจังหวัดสุรินทร์ (นักธรรม-บาลี,ธรรมศึกษา-บาลีศึกษา)

 เป็นประธานกรรมการสถานศึกษา โรงเรียนบาลีสาธิต (โรงเรียนพระปริยัติธรรม แผนกสามัญศึกษา) วัดศาลาลอย พระอารามหลวง ตำบลในเมือง อำเภอเมืองสุรินทร์จังหวัดสุรินทร์

งานด้านการเผยแผ่
 ประธานศูนย์เผยแผ่พระพุทธศาสนาของคณะสงฆ์จังหวัดสุรินทร์

 เป็นพระวิทยากรประจำศูนย์ปฏิบัติธรรม วัดป่าพุทธชยันตี ตำบลผักไหม อำเภอศีขรภูมิ จังหวัดสุรินทร์

 เป็นผู้อำนวยการศูนย์ฝึกอบรมพระนักเทศน์ส่วนภูมิภาคหนตะวันออก วัดศาลาลอย (พระอารามหลวง) ตำบลในเมือง อำเภอเมืองสุรินทร์ จังหวัดสุรินทร์

 เป็นผู้อำนวยการศูนย์ฝึกอบรมพระวิปัสสนาจารย์ คณะสงฆ์จังหวัดสุรินทร์

งานด้านสาธารณสงเคราะห์
 ประธานอุปถัมภ์ การช่วยเหลือการรักษาพยาบาล ผู้ป่วยพระภิกษุ-สามเณร ที่รักษาอาการอาพาธ ณ โรงพยาบาลสุรินทร์
 ประธานที่ปรึกษาคณะสงฆ์จังหวัดสุรินทร์ ด้านการปกครอง ด้านการศาสนศึกษา ด้านการศึกษาสงเคราะห์ ด้านสาธารณสงเคราะห์ ด้านสาธารณูปการสงเคราะห์
 ประธานอุปถัมภ์ โครงการสาธารณูปการสงเคราะห์คณะสงฆ์จังหวัดสุรินทร์ (สร้างบ้านธารน้ำใจคณะสงฆ์จังหวัดสุรินทร์) ให้แก่คนที่พึ่งพาตนเองไม่ได้มีฐานะยากจน ประชาชนผู้ยากไร้ ประชาชนแต่ในละอำเภอของจังหวัดสุรินทร์ที่ได้รับการคัดเลือกให้ได้รับการช่วยเหลือสร้างบ้านที่อยู่ที่อาศัย บูรณาการร่วมกันกับภาครัฐ ภาคราชการ ภาคเอกชน ในทุกทุกปี

สมณศักดิ์,พัดยศ
 พ.ศ. 2536  สอบไล่ได้ปริญญาบัตร เปรียญธรรม 9 ประโยค มีสมณศักดิ์พัดยศทางวิชาการเปรียญธรรม ที่ พระมหามานพ ปิยสีโล
 พ.ศ. 2545  ได้รับพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นสามัญเปรียญ ที่ พระศรีวิสุทธิคุณ 

พ.ศ. 2562  ได้รับพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นราช ที่ พระราชวิมลโมลี ตรีปิฎกบัณฑิต มหาคณิสสร บวรสังฆาราม คามวาสี(28 กรกฎาคม พ.ศ. 2562)

อ้างอิง

แหล่งข้อมูลอื่น 
 http://www.watsalaloy.com/index.php?name=personnel&file=detail 

ภิกษุในสังกัดคณะสงฆ์มหานิกาย
เจ้าคณะจังหวัดสุรินทร์
ผู้ช่วยเจ้าอาวาส
เปรียญธรรม 9 ประโยค
พระราชาคณะชั้นราช
ผู้ช่วยศาสตราจารย์
บุคคลจากสาขาวิชาศึกษาศาสตร์ มหาวิทยาลัยสุโขทัยธรรมาธิราช
บุคคลจากคณะสังคมศาสตร์ มหาวิทยาลัยมหาจุฬาลงกรณราชวิทยาลัย
นิสิตเก่าคณะอักษรศาสตร์ จุฬาลงกรณ์มหาวิทยาลัย